Hausmeier - Alemannische Wikipedia

# Hausmeier

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Huusmeier«

| Dialäkt: Züridütsch (See)

Dr Huusmeier, Kaschtellan oder dr Majordomus (us latiinisch maior - dr Verwalter, Verweser und domus - s Huus), also s Amt vom Verwalter vom Huus, zellt zu de Ämter vom mittelalterliche Hof (lueg au: maior villae).

Zerscht hät de Huusmeier lediglich d Verwaltung vo Huus und Hof organisiert. Mit dr Zuenaahm vo dr Macht sinds Leiter vo dr Regierigsgwalt worde. Ihres Amt isch schliesslich erblich worde und hät nümme chönne entzoge werde. Als Repräsentant vom König sind sie vor em Königsgricht uufträte. D Rechtsschtellig vom Huusmeier hät sich im Lauf vom Hoch- und Schpätmittelalter uf de Hofmeischter übertreit, wo e generelli Vertretigsmacht vom Fürschte a siim Hof iignaa hät. Nebed em Truchsess, em Seneschall, em Marschall und em Kämmerer isch de Huusmeier eis vo de höchschte Ämter am Hof vom früehe Mittelalter gsii. Die bekanntischte Huusmeier sind d Karolinger de Pippin dr Älteri und de Karl Martell gsii. Dur di im Erbamt vom Huusmeier vereinti Macht isch es de Karolinger schliesslich möglich worde, d Herrschaft vom Frankeriich vo de Merowinger z überneh.

Dr Huusmeier hät mit siinere Familie - trennt vom übrige Personal - vo dr Chuchi es eiges mehrgängigs Mahl überchoo, wo a dr "Verwaltertafle" aagrichtet worde isch.

## [ändere] Huusmeier

### [ändere] Auschtrie

- Gogo und Wandalenus, zur Ziit vo dr Unmündigkeit Childeberts II. (575ff.), bi Fredegar als Huusmeier bezeichnet
- Gundulf, um 600 under em Theudebert II. (regierte 596-612)
- Rado, 613-vor 617
- Chucus (Hugo), als Nachfolger vom Rado
- Pippin dr Älteri (Pippiniden, under em Dagobert I. (hät 623-640 regiert)
- Otto, 640-643
- Grimoald dr Älteri (Pippiniden), 643-662
- Chlodulf (Arnulfinger), 648/650-656
- Ansegisel (Arnulfinger), 648/650-nach 657
- Wulfoald, 662-680
- Pippin dr Mittleri (Karolinger), 680 dux, 688-714 Huusmeier
- Theudoald 714
- Karl Martell (Karolinger), 717 in Auschtrasie, 718 im Gsamtriich

### [ändere] Neuschtrie

- Landrich, under em Chlothar II. (hät 584-629/630 regiert)
- Gundoland, † 639, in Neuschtrien sit 613/616
- Ega (Aega), † 641, 639-641
- Erchinoald, 641-659
- Ebroin, 656-680/681
- Wulfoald, 673-675
- Leudesis, nominiert nach Wulfoald, bald abgsetzt
- Waratto, 680/681-686, † 686
- Giselmar, Sohn vom Waratto, † 683, verdrängt siin Vater ziitwiis
- Berchar, Schwiegersohn vom Waratto, 686-688/689, † 688/689
- Pippin dr Mittleri (Karolinger), 680 dux in Auschtrasie, 688/689-714 Huusmeier
- Grimoald dr Jüngeri (Karolinger), in Neuschtrie und Burgund um 700-714
- Raganfrid, 715-717
- Karl Martell (Karolinger), 717 in Auschtrie, 718 im Gsamtriich
- Pippin dr Jüngeri (Karolinger), 742 in Neuschtrie, Burgund und Provence, 751 König

### [ändere] Burgund

- Garnier, Botschafter in Byzanz um 570, denaa Huusmeier
- Warnachar, in Burgund under em Theuderich II. († 613) und Chlothar II.
- Flaochad, in Burgund ab 639, † 642
- Pippin dr Muttleri (Karolinger), 680 dux in Auschtrasie, 688-714 Huusmeier
- Grimoald dr Jüngeri (Karolinger), in Neuschtrie und Burgund um 700-714
- Pippin dr Jüngeri (Karolinger), 742 in Neuschtrie, Burgund und Provence, 751 König

## [ändere] Lueg au

- Kaschtellan

Der Artikel basiert uf ´ra freie Ibersetzung vum Artikel „Hausmeier“ us dr dytsche Wikipedia.

## [ändere] Quellenangaben

http://www.mittelalter-genealogie.de/karolinger_arnulfinger/ansegisel_vor_679.html

Vun "http://als.wikipedia.org../../../h/a/u/Hausmeier.html"

Kategorie: Artikel uf Züritüütsch | Adelstitel | Historisches Amt | Fränkisches Reich

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Български
- Català
- Dansk
- Deutsch
- English
- Español
- فارسی
- Français
- Frysk
- Galego
- Italiano
- Nederlands
- ‪Norsk (bokmål)‬
- Polski
- Português
- Русский
- Slovenčina
- Slovenščina
- Српски / Srpski
- Svenska